open-index/open-wikipedia-markdown huggingface dataset:
Турска лира

**Турска лира** (тур.: *Türk Lirası*, ISO 4217: **TRY**, бројчен код 949) е парична единица на Република Турција и непризнаената турска Република Северен Кипар.

## Историја
По извесен период во кој лирата била врзана за британската фунта и францускиот франк, во 1946 година бил усвоен односот 2,8 лири  = $1 што се одржувал до 1960 година, кога валутата била девалвирана до 9 лири = $1. Од 1970 година функционирала серија на фиксни, а потоа и флуктуирачки курсеви во однос на доларот како што вредноста на лирата почнала да опаѓа.

Поради хроничната инфлација во Турција од 1970 до 1990 година, лирата имала голема депресијација на вредноста. Турција имала висока стапка на инфлација во споредба со развиените земји, но никогаш не доживела хиперинфлација. Од просечните 9 лири за 1 американски долар во доцните 1960-ти, валутата дошла во сооднос од околу 1.650.000 лири за 1 американски долар кон крајот на 2001 година. Тоа претставувало просечна инфлација од над 40% годишно.

*1966 &mdash; 1 САД $ = 9 лири
*1980 &mdash; 1 САД $ = 90 лири
*1988 &mdash; 1 САД $ = 1,300 лири
*1995 &mdash; 1 САД $ = 45,000 лири
*1996 &mdash; 1 САД $ = 107,000 лири
*2001 &mdash; 1 САД $ = 1,650,000 лири
*2004 &mdash; 1 САД $ = 1,350,000 лири
*2005 &mdash; 1 САД $ =  1.29 нова лира (Во 2005 г. е воведена *нова турска лира*, на која се избришани 6 нули од *турската лира*)
*2007 &mdash; 1 САД $ = 1.26 нова лира
*2008 &mdash; 1 САД $ = 1.55 нова лира
*2009 &mdash; 1 САД $ = 1.48 нова лира
*2010 &mdash; 1 САД $ = 1.44 лира (*турската лира* и *новата турска лира* како називи се користеле од 2005 година. Во 2010 година името повторно било заменето во *турска лира*, но називот *нова турска лира* се користел до 31 декември 2009&nbsp;г.)
* 19 октомври 2012 &mdash; 1 САД $ = 1.79 лира

Кон крајот на декември 2003 година Големото народно собрание на Турција усвоило закон со кој се овозможува отстранување на шест нули од турската лира и создавање нова валута, воведена на 1 јануари 2005 година. До 31 декември 2008 бил преодниот период од кој официјално валутата почнува да се нарекува *Нова турска лира*.

## Изглед
Сите банкноти и монети на позадината го имаат ликот на Мустафа Кемал Ататурк од различни периоди од неговиот живот од 1930 година, со исклучок на некои банкноти од втората емисија (1937-1942 г.) кои го имаат ликот на турскиот војсководец и политичар Мустафа Исмет Инени.

## Банкноти

## Монети

## Наводи


Категорија:Валути
Категорија:Валути во оптек
Категорија:Турција
Лира (појаснување)

Поимот **лира** може да се однесува на:

* Лира - едно од 48-те соѕвездија забележани од Птоломеј.
* лира - антички жичен музички инструмент
* лира - парична единица во Италија до 1 јануари 1999 година
* лира - парична единица во Турција
* лира - парична единица на Малта
* лира - парична единица во Сирија
* Лира - град во северна Уганда
* лира (Callionymus lyra) - вид риба

Категорија:Појаснување
Томас Рајтер

мини|200п|Томас Рајтер, германски космонаут

**Томас Рајтер** (, роден  во Франкфурт, Германија) — германски космонаут и мајор во германската Луфтвафе.

Детството и младоста ги поминал во околината на Франкфурт, во јужен Хесен. По завршувањето на основното училиште, до 1977, ја посетувал гимназијата во Ној Изенбург. Германската војска му стипендирала школувањање на катедри за воздухопловна и космичка техника на воениот универзитет во Нојнбиберг () на кој дипломирал во декември 1982 година.

Рајтер во воената база Шепард во САД бил обучен за пилот и подоцна преместен во воена служба во ловечката ескадрила 43 на германската луфтвафе каде што останува до 1994 година, кога таа ескадрила била укината

Во исто време Рајтер почнува, како член на група од 4 астронаути на Европската космичка организација (ESA) прпреми за летови на руската космичка станица Мир.

Категорија:Германски космонаути
Категорија:Живи луѓе
Категорија:Луѓе од Франкфурт
Категорија:Носители на Крстот на Орденот за заслуги за СР Германија
Категорија:Луѓе од Олденбург
Димитриј Иванович Писарев

**Димитри Иванович Писарев** (руски: Дмитрий Иванович Писарев, (14 октомври 1840-4 јули 1868) е радикален руски писател и општествен критичар кој, според Георги Плеханов, *најдобрите години од неговиот живот ги помина во тврдина*.
Писарев е еден од мислителите на демократско-револуционерното движење во Русија во текот на 60 години на 19 век. Новата руска генерацијата, под влијание на Писаревите идеии, ги извела револуциите од 1905 и 1917 година. Надежда Крупскаја, сопругата на Ленин, еднаш напишала: *Ленин беше дел од генерацијата што растеше под влијание на Писарев*.

Писарев е исто така познат по неговата поддршка на руските природни науки, особено биологијата, а неговите дела големо влијаеле во изборот на кариера на младиот Иван Павлов .

Писарев сакал крај на сиромаштијата и бедата. Оваа желба сакал да ја претстави и реализира преку филозофијата, книжевно-критичките, социјални и семејни анализи.

## Извори


## Литература
* Писарев Д. И. Пушкин и Белинский. — М. ; Петроград: Государственное изд-во «Типография "Печатный двор"», 1923.
*А. Володин. «И это называется нигилизмом?» // Писарев Д.И. Исторические эскизы. — М.: «Правда», 1989. - С. 3—10.
## Надворешни врски
*Писарев Дмитрий Иванович: Критика

Категорија:Руски писатели
Категорија:Руски филозофи
Стојан Заимов

**Стојан Стојанов Заимов** ( - ) — револуционер, апостол на Априлското востание, просветен деец, општественик и писател .

## Животопис
мини|десно|200п|Портрет на Стојан Заимов
Стојан Заимов е роден во градот Чирпан. Студирал во класното училиште во градот Стара Загора (1867-1869), каде што се запознал со Васил Левски и станал член на Тајниот централен бугарски комитет (ТЦБК). Во следните две години завршил педагошки курс во Пловдив и станал учител во бугарското машко училиште во градот Хасково. Помеѓу 1871 и 1873 година учествува во основањето на локалниот револуционерен комитет и е еден од неговите најактивни дејци. Го потпомагал на Атанас Узунов во подготовката на нападот над хасковскиот чорбаџија Хаџи Ставре, по што е фатен е и заточен во Дијарбекир, Мала Азија.  Меѓутаоа следната година успеал да избега и се насели во Романија.

Таму Стојан Заимов се запознава со Љубен Каравелов, Христо Ботев и други истакнати претставници на бугарската емиграција и се вклучува активно во нејзината работа. Во 1875 година раководството на Бугарскиот револуционерен комитет централен му ја доделува да го спроведе планот за палење на Цариград за да го олесни кревањето на предвиденото востание за септември 1875 година.

Прв помошник му е Георги Бенковски. Акцијата не е остварена и Заимов се враќа во Букурешт. Учествува во основањето на Ѓоргевскиот револуционерен комитет, кој го подготвува Априлското востание. Определен е за главен апостол на Третиот (Врачанскиот) револуционерен округ. Во почетокот на 1876 година се префрла во Бугарија, но по избувнувањето на востанието е уапсен и добива смртна пресуда, заменета е со доживотен прогонство во крепоста Сен Жан д'Акр (денес Акра или Ако, Израел). Ослободен е по општата амнестија по Санстефанскиот мировен договор (3 март 1878 година). По Ослободувањето се враќа во Бугарија.

Во 1882 година завршува Педагошкиот институт во Москва, а потоа е повторно учител во различни градови на Бугарија - Шумен (1882-1884), Варна (1884-1885), Ќустендил (1888-1895), Софија (1898-1901)). Во 1895 станува за три години член на постојаниот наставен комитет на Министерството за народното просветителство. Подготвува учебници и методолошки водичи, врз основа списанието "Училиштен преглед" (1896-1949), директор на Народната библиотека во Софија помеѓу 1903 и 1908 година.

Заедно со Захариј Стојанов ја поставува основата на бугарската модерна мемоарна традиција. Заимов умира во градот Плевен во 1932 година. Татко е на генерал Владимир Заимов.

## Извори


## Литература
*Енциклопедичен речник КЮСТЕНДИЛ А-Я, София, 1988 г., изд.БАН., с.230-231;

Категорија:Бугарски револуционери
Категорија:Бугарски писатели
Категорија:Априлско востание
Категорија:Бугарски библиотекари
Категорија:Бугарски мемоаристи
Категорија:Македонски мемоаристи
Никола Енев Начов

**Никола Енев Начов** ( - ) — бугарски писател, историчар, библиограф, етнограф и академик .

## Животопис

### Ран живот и образование
Роден на 20 септември 1859 година во Калофер. Од мал останал сирак. Го одгледало семејството на дедо му чорбаџијата Недо Начолу. По завршувањето на училиштата во родниот град и Габрово, завршил во Пловдивската гимназија. Во 1885 година учествува во Српско-бугарската војна во Легијата на студентите.

### Просветна дејност
Станува учител во Перуштица. Од 1886 година пет години е учител во земјоделски училиште во Садово. Од 1891 година е учител во Софија. Како професор Никола Начов поминал триесет години од својот живот.

Во 1904 година го основал Калоферската културно-просветна друштво во Софија. Член е на правописната комисија при Министерството за народното просветителство. Библиотекар во библиотеката на Софискиот универзитет. Бил прогласен за дописен член на Бугарското книжевно друштво во 1884 година и во исто време добил и диплома за средно образование.

Подоцна, иако со средно образование, во 1906 година Никола Начов е избран за "вистински член на БКД" (денес еднакво на "академик" на БАН). Од 1917 година е член на Сојузот на бугарските научници, писатели и уметници. Од 1920 година е член на книжевна комитет на Славјанска беседа. Од 1922 година до 1928 година е чувар на универзитетската библиотека. Пишува поеми, раскази и историја, главно на теми од бугарската историја и народниот бит.

Историските му дела се на тема културната живот во Преродбата - "Калофер во минатото" - издадена за првпат во 1927 година ", Цариград како културен центар на Бугарите до 1877", "Хаџи Најден Јоанович". Автор е на учебници, библиографски студии, истражувања, студии, повести, биографии на истакнати калоферци итн. Подготвува наставни помагала за геометрија, словесност, стихосложение.

Ја утврдува научната библиографија во Бугарија со трудови "Библиографически преглед на нашата математичка литература од самиот почеток и до крајот на 1886 година" - 1889 година, "Додатоци и оправки до" Бугарски книгопис за сто години "- 1911", Новобугарската книга и печатеното дело кај нас од 1806 до 1877 "- 1921 и др.  Автор е на јазичните и етнографските истражувања - "За побратимството", "Аџарски ракопис", биографии на Бото Петков и Христо Ботев. Работи под псевдонимот Нанчо Донкин.

Умира на 29 септември 1940 година во Софија на 81-годишна возраст.

## Извори


Категорија:Бугарски писатели
Категорија:Членови на БАН
Категорија:Починати во Софија
Депресијација

мини|Илустриција поместување надесно во кривата на побарувачка
**Депресијација** (лат. *de* - без и *pretium* - цена, вредност) е обезвреднување, паѓање или губење на вредноста на валутата на една земја во однос на една или повеќе странски валути што се користат како референца.

Со депресијацијата се намалува куповната моќ на парите во таа земја, односно се покачува курсот на странските валути. Ова обично се случува кај системите со флуктуирачки девизен курс и најчесто се користи за неофицијални зголемувања на девизниот курс како резултат на пазарните законитости (на понудата и побарувачката), иако понекогаш наизменично се појавува со девалвацијата. 

Депресијацијата на валутата на една земја покажува дека доаѓа до намалување на вредноста на таа валута. На пример, ако македонскиот денар депресира во однос на еврото, девизниот курс (цената на македонскиот денар изразен во евра) се зголемува - што значи дека се потребни повеќе македонски денари за купување едно евро (1 ЕУР = 41,25 МКД → 1 ЕУР = 41,65 МКД). Кога македонскиот денар депресира во однос на еврото, тој станува поконкурентен, бидејќи цената на македонските стоки разменети за евра ќе бидат поевтини, што доведува до поголем извоз од Македонија. Од друга страна, европските држави кои своите стоки и услуги ги искажуваат во евра ќе ја изгубат конкурентноста во однос на македонскиот денар. Тоа значи дека цените на европските производи деноминирани во евра ќе станат повисоки во Македонија.

Спротивно на депресијацијата е појавата на апресијација.

## Поврзано
* Инфлација
* Флуктуирачки девизен курс

## Наводи


Категорија:Монетарна политика
Категорија:Монетарна економија
Категорија:Финансии
Апресијација

**Апресијација** (лат. *ad* - кон + *pretium* - цена, вредност) претставува зголемување на вредноста на валутата на една земја. Таа настанува како последица на јакнењето на куповната моќ на парите на внатрешниот пазар, поради паѓањето на цените на стоките и услугите или поради промена на интервалутарниот курс (паритет). На парите во чија корист настанала промената им расте курсот.

Често изразот апресијација на пари означува *преценети пари*, кога официјалната вредност на парите вештачки се одржува на повисоко ниво од реалното.

Ако на пример македонскиот денар е преценет во однос на еврото, девизниот курс паѓа - потребни се помалку македонски денари за купување на едно евро (1 ЕУР = 41,70 МКД → 1 ЕУР = 41,20 МКД). Кога македонскиот денар апресира во однос на еврото, тој станува помалку конкурентен. Ова ќе доведе до поголем увоз на европски стоки и услуги во Македонија, а помал извоз на македонски стоки и услуги на европските пазари.

Спротивно на апресијацијата е депресијација на парите.

## Наводи


Категорија:Монетарна економија
Категорија:Економска политика
Категорија:Финансии
Степан Шевчук

ИКФ Светски Кану Спринт Првенства

**Степан Шевчук** (роден ) — руски кану-спринтер којшто се натпреварува од доцните 2000-ти. Тој освои три бронзени медали во дисциплината К-4 200 метри на ИКФ Светските Кану Спринт Првенства во 2006, 2007 и 2009.

## Наводи
*Canoe09.ca profile 
*ICF medalists for Olympic and World Championships - Part 1: flatwater (now sprint): 1936-2007. 
*ICF medalists for Olympic and World Championships - Part 2: rest of flatwater (now sprint) and remaining canoeing disciplines: 1936-2007.

Категорија:Руски кајакари
Категорија:Живи луѓе
Светомир Николаевиќ

**Светомир Николаевиќ** (српски: *Светомир Николајевић*) бил српски пистаел, политичар професор при Високата школа (суплент во Великата школа, а при катедрата за општа историја имал посебен поглед за литературата за Словените и Србите), член на Сроската кралевска академија, премиер на Србија во периодот меѓу 3 април и 27 октомври 1894 година, градоначалник на Белград и министер за внатрешни работи. Еден од основачите на Радикалната партија во Србија, Свети Сава (друштво) и масонската ложа *Побратим* .

## Извори


Категорија:Српски политичари
Категорија:Српски слободни ѕидари
Категорија:Премиери на Србија
Категорија:Српски писатели
Категорија:Академици на САНУ
Категорија:Починати во 1922 година
Свети Сава (друштво)

**Друштво „Свети Сава“** — српска културно-просветна и пропагандна организација активна во Македонија и Стара Србија за поддршка на големосрпската идеја. Создадено е во 1886 година во Белград . Таа организира во Србија специјални училишта за деца од Македонија и развива пропагандна дејност меѓу македонските гурбетчии во Србија. Само три години подоцна, негово раководно тело станува одделение при Министерството за надворешни работи. Изведувачи на активностите на овој државен орган се српските конзулати во Отоманското Царство. Министерството за надворешни работи во Белград ја зголемува значително големината на финансиските средства наменети за потребите на пропагандата во Македонија. Како резултат на тоа Србите почнуваат да отвораат училишта и да формираат религиозно-просветни здруженија во Скопскиот и Битолскиот вилает. Подоцна македонските стипендисти стануваат ’рбетот на српската вооружена пропаганда во Македонија. Забранета е од комунистичките власти во 1944 година, а својата активност ја обновува во 1993 година.

## Наводи

## Надворешни врски
* "Адреса бивших питомаца Друштва Св. Саве, родом из Македониjе - Српскоj народноj Скупштини", публикувано в "Грађа за Историју Македонског Народа", Том V, Книга I, Белград, 1988 г.

Категорија:Српска пропаганда во Македонија
Владимир Бојаџиев

**Владимир Бојаџиев** — македонски револуционер, учесник во македонското револуционерно движење и член на Македонската револуционерна организација. Во предвечерјето на Илинденско востание бил назначен за директор на охридските училишта и избран за раководител на револуционерниот комитет. 
## Животопис
Бојаџиев е роден 1869 година во Охрид, тогаш во Отоманското Царство. Во 1893 година завршил историја при Вишото училиште во Софија, а потоа работел како учител во Скопје, Сер, Одрин и други места. Бил класен наставник на Тодор Александров. Влегува во Македонската револуционерна организација и од 1897 до 1898 година е член на окружниот комитет во Одрин, а подоцна е член на околискиот револуционерен комитет во Воден и Охрид. Во предвечерјето на Илинденско востание бил назначен за директор на охридските училишта и избран за раководител на револуционерниот комитет. Во март 1905 година е фатен и осуден на 4 години затвор. Во 1908 година е пуштен од Битолскиот затвор заради колективната амнистија после Младотурската револуција. Бил Охридски делегат на основањето на Бугарските уставни клубови во Битола. Во периодот од 1908 до 1912 година предава во Битолската класична гимназија. Од 1912 година станува директор на гимназијата во Костенец (2 години), потоа учител во Машката гимназија во Плевен (14 години), а истовремено и окружен школски инспектор. Потоа станува директор на гимназијата во Долни Дабник (Плевенски округ). Од 1931 година живее во Софија. Добитник е на орденот "За гражданска заслуга" ..

## Извори


Б
Категорија:Македонски преселници во Софија
Категорија:Апсолвенти на Софискиот универзитет
Категорија:Учители во Скопското педагошко училиште
Категорија:Учители во Битолската машка гимназија
Категорија:Учесници во Илинденското востание
Димитар Попов (Ботево)

**Димитар Попов** (Ботево, 30 јуни 1879 — Варна) — револуционер од Бугарија, учесник во макеоднското револуционерно движење и член на Македонската револуционерна организација.
## Животопис
Димитар Попов е роден на 30 јуни 1879 година во село Големо Ботeво, во близина на Варна. Во 1899 година пристапил во бугарската војска, останал на служба до летото 1903 година, кога започнал да ги обучува дејци на Организацијата во Јасна полјана. Станал четник во август при Михаил Даев и заминал за Одринско. Во Илинденското востание бил назначен од Михаил Герџиков за околиски војвода и како таков учествува во преземањето на Василико. По задушување на востанието ги бранел бегалците кон Бугарија.

## Наводи


П
Категорија:Учесници во Илинденското востание
Алеида Марч

**Алеида Марч** (родена во 1937, Куба) била втората жена на Ернесто „Че“ Гевара и член на кубанската војска на Кастро. Во неколку изјави е кажано дека стапила во брак со Че Гевара на 23 март 1959, а и на 2 јуни 1959. По стапувањето во брак на 2 јуни, Гевара и Алеида заминале за Тарара, крајбрежно одморалиште на 20 километри од Хавана, каде што го поминале медениот месец. Тие имале вкупно четири нивни деца: Алеида, Камило, Селија и Ернесто.

Таа е автор на книгата „Evocation“ во која се работи за нејзиното заљубување, а потоа и бракот со Че Гевара. Исто така и за воспитувањето на нејзиниоте четири деца по смртта на Гевара.

## Наводи

## Извори
*Кастанеда, Хорге - „The Life and Death of Che Guevara: Companero,“ Њујорк: „Vintage Books“ (1998) ISBN 0-679-75940-9

## Надворешни врски
*Центар за проучување на Че Гевара 

Категорија:Родени во 1937 година
Категорија:Живи луѓе
Категорија:Кубански писатели
Категорија:Че Гевара
Категорија:Родени во 1936 година
Лос Каиелос

**Лос Каиелос** е локација во близина на источниот град Никуеро во Куба. Ова место е најмногу познато како место на кое Фидел Кастро ги истоварил своите трупи на 2 декември, 1956.
UTC±00:00

**UTC±00:00** го означува следново време:
*Координирано универзално време (UTC), основа за цивилното време во светот. Понекогаш се нарекува по неговиот претходник средно време по Гринич (GMT).
*Западноевропско време (Ирска, Португалија, Обединето Кралство).

мини|500п|UTC: Сино (декември), Портокалово (јуни), Жолто (цела година), Светлосино - морски површини

## Како стандардно време (цела година)
Еве список на места што користат UTC како стандарден часовен појас, но не практикуваат летно сметање на времето:

### Западна Африка
*Брег на Слоновата Коска
*Буркина Фасо
*Гамбија
*Гана
*Гвинеја
*Гвинеја-Бисао
*Либерија
*Мавританија
*Мали
*Саун Томе и Принсип
*Сенегал
*Сиера Леоне
*Того

### Атлантски острови
*Гренланд
**североиосточни
***Данмарксхавн и околината
*Исланд
*Света Елена, Успенскиот Остров и Тристан да Куња (to UK)

**Белешки:**
#Најзападното место кајшто се променува без летно сметање на времето е Бјаргтангар, на северозападниот полуостров на Исланд (24°32' ЗГД). Тамошното време е 1 час и 38 минути пред физичкото време. Ова претставува најголемо отстапување на UTC од физичкото време без летно сметање.
#Најисточното место кајшто се променува без летно сметање на времето е островот Буве (норвешка територија) во *Јужниот* Атлантски Океан (3°24' ИГД).

## Како стандардно време (само зима на северната полутопка)
*Гернзи
*Ирска (де факто, но не правно)
*Ман
*Обединето Кралство (GMT / BST)
*Олдерни
*Португалија (со исклучок на Азорите, кои користат UTC−01 со летно сметање)
*Сарк
*Фарски Острови
*Херм
*Џерси
*Шпанија (само Канарските Острови; се применуваат правилата на ЕУ)

**Белешки:**
#Најзападната точка кајшто се применува UTC со летно сметање на времето е Ел Јеро, Канарски Острови, Шпанија (18°00' ЗГД). Тамошното време е 2 часа и 12 пред физичкото време во лето, и со тоа претставува најголемо отстапување на UTC од физичкото време со летно сметање.
#Најисточното населено место кајшто се применува UTC со летно сметање на времето е Лоустофт во Сафолк, Англија (на само 1°45' ИГД).

## Како летно време (само лето на северната полутопка)
*Гренланд - источниот дел околу Итокортормит (Скоресбисунд)
*Португалија - само Азорите

## Поврзано
* UTC±00:00
* UTC-01:00

Категорија:Часовни појаси
Никола Наумов

**Никола Наумов** — македонски револуционер, учесник во македонското револуционерно движење, деец на Македонското студенско друштво, Македонската револуционерна организација и Македонскиот комитет, новинар и политичар во Бугарија.
## Животопис
Наумов е роден околу 1871 година во градот Штип, тогаш во Отоманското Царство. Студирал во бугарската гимназија во Солун, но е исклучен за учество во ученичкиот бунт во 1888 година. Образованието го продолжил во Белград. Со група на македонски студенти се префрла во Софија каде што се школува при Софискиот универзитет "Свети Климент Охридски ". 
мини|десно|200п|Македоно-одрински преглед, под редакција на Никола Наумов.
Кон крајот на 1890 година е меѓу протагонистите на Македонското студенско друштво . По убиството на бугарскиот министер Христо Белчев, заедно со Даме Груев е уапсен и исклучен од софискиот унивезритет. Во април 1891 година Наумов заедно со Даме Груев ја минал границата и се вратил Македонија. Од 1891 година до летото 1894 година е учител низ разни населени места во Македонија, вклучително и во Солун.

Од 1894 до 1896 година заедно со Тома Карајовов го издава весникот Право. Во декември 1895 година е делегат на софиското македонско друштво на ІІ македонски конгрес. На ІІІ македонски конгрес во ноември 1896 година е избран за резервен член на Врховниот комитет. Следната 1897 година е назначен за секретар при Бугарското трговско агентство во Скопје. Бил делегат на IX македонски конгрес од (јули - август 1901) и Х македонски конгрес (јули - август 1902) на Врховниот комитет и при распадот го поддржувал крилото на Христо Станишев, Тома Карајовов и Гоце Делчев .

Во почетокот на 1903 година е четник при Гоце Делчев. Во 1904 година е меѓу уредниците на *Мемоарот на Внатрешната организација* .  Од 1905 до 1907 година го издава легалниот политички орган на Македонската револуционерна организација, списанието *"Македонско-одрински преглед"*. По Хуриетот во 1908 година е дописник на Бугарското министерството за надворешни работи во Солун.

Се обидува да ги помири конзервативната и реформската струја на Македонската револуционерна организација. Го издава весникот "Право" (1910 - 1913), во кој се стреми за обединување на револуционерните фракции.

Во 1913 година уредува весникот "Изгрејсонце", а од 1913 до 1915 година весникот "Политика". Пратеник е во XVII бугарско народно собрание (1914-1919) од Струмичка околија .

## Извори


Наумов , Никола
Категорија:Апсолвенти на Софискиот универзитет
Категорија:Македонски преселници во Софија
Категорија:Починати во Софија
Христо Поп Коцев

**Христо Поп Коцев** — македонски револуционер, учесник во македонското револуционерно движење и деец на Македонската револуционерна организација.

## Животопис
мини|200п|Книгата на Христо Поп Коцев во 1933 година

Поп Коцев е роден на 5 јануари 1869 година во Ново Село, Штипско, тогаш во Отоманското Царство. Во 1887 година завршува бугарска (егзархиска) гимназија во Солун, а во 1892 - славјанска филологија и литература на Софискиот универзитет. Работи како учител во Цариград, Едрене, Скопје, Солун, Штип и други.

Во 1895&nbsp;г. Даме Груев му ја доделува задачата да го формира првиот револуционерен комитет во Одринско. Оваа задача Поп Коцев успешно ја извршил и била поставена основата на Одринскиот револуционерен округ .  Во почетокот на 1896 година тој и Павле Генадиев го формирале Одринскиот револуционерен комитет, чиј прв претседател е Поп Коцев. Истата година е назначен за учител во Солунската гимназија и е претставник на Одринско во текот на Солунскиот конгрес. Во 1898 година е уапсен, а во март 1899 година е осуден на 4 години затвор. Во јануари 1903 година по неговото ослободување учествува во работата на Солунскиот конгрес од 1903 година. Во периодот меѓу 1903 - 1904 година е на чело на Централниот комитет.

Во текот на Првата балканска војна е доброволец во Македонско-одринското ополчение и служи во Нестројната чета при 9-та Велешка дружина. Награден е со орден со круна . Градоначалникот на Скопје од 1917 до 1918 година. Автор е на книгата "Стари и нови писатели за Бугарите во Македонија", која е издадена во 1933 година во Варна.

Починал на 30 април 1933 година во Варна .

## Објавени книги
* "Стари и нови писатели за Бугарите во Македонија", Варна, 1933 година

## Извори


Категорија:Дејци на ВМОРО
Поп Коцев, Христо
Категорија:Македонски преселници во Варна
Категорија:Апсолвенти на Софискиот универзитет
Категорија:Починати во 1933 година
Категорија:Луѓе од Ново Село (штипска населба)
Категорија:Починати во Варна
Категорија:Родени во 1869 година
Категорија:Македонски револуционери
Димитар Минчович

**Димитар Панталеев Минчович** или **Минчевич** бил бугарски дипломат и политичар, член на бугарската Народна партија.

## Животопис
Роден е во 1864 година во градот Тулча. Во 1881 година го завршил Роберт колеџот. Во периодот 1887-1889 година е дипломатски агент во Србија, а меѓу 1890 и 1899 е дипломат во Австроунгарија и Романија. Од 1894 до 1895 е назначен за министер за правда . Помеѓу 1903 и 1909 година работи како дипломат во Италија и Велика Британија.

## Извори


Категорија:Бугарски политичари
Тулча

мини|десно|200п|Тулча
**Тулча** (на романски: Tulcea, старо име Тулица) — град во Источна Романија, административен центар на округот Тулча, Северна Добруџа. Овој град бил центар на бугарската преродба во ХІХ век. Градот е важно пристаниште во делтата на реката Дунав .

## Наводи

## Надворешни врски
* Книжарницата и печатницата на Сава Дончев 
* Тулча 

Категорија:Градови во Романија
Категорија:Населени места на Дунав
Категорија:Населени места основани во 7 век п.н.е.
Митрополит

**Митрополит** (на грчки: *μητροπολίτης*) — најстарата епископска титула во Црквата. Првично митрополит бил епископ на христијанска црква со резиденција во главниот град или митрополија (μητρόπολις) на Римска провинција. Титулата митрополит првпат се сретнува во каноните на Никејскиот вселенски собор од 325 година. 34 - то апостолско правило определува: епископите на сите народи да го познаваат првиот од нив и да го признаваат за главен, и да не твораат ништо, кое што ја надминува нивната власт, без негово знаење. Митрополитите ги свикувале и биле претседатели на помесните собори во својата епархија (*ἤ ἐπαρχία*) .

## Извори


Категорија:Православие
Категорија:Христијански поими
Категорија:Грцизми
Христо Белчев

**Христо Белчев Минчев** бил политичар од Бугарија од Народнолибералната партија. Како поет го користел псевдонимот *Чебел*, бил оженет за поетеса Мара Белчева.

## Животопис
Христо Белчев е роден во 1857 година во Трново. Завршил трновското класно училиште во 1869 година и гимназија во Загреб (1872-1876), каде што објавува песни на хрватски јазик. Студирал околу една година на Универзитетот во Загреб, но ги прекинал студиите и работел како службеник во Севлиево, Трново и Софија (1878-1881), а дипломирал економија во Париз (1881-1884), како стипендист на бугарската влада. Од 1885 до 1890 година е службеник во Министерството за финансии, како главен ревизор и главен секретар. Во 1890 година станува министер за финансии во владата на Стефан Стамболов.

[мини|лево|Атентатот на Христо Белчев во присуство на [Стефан Стамболов – насловна страна на француското издание „*Le petit journal*“.]]
Во 1891 година при обид за атентат врз бугарскиот премиерот Стефан Стамболов, Белчев бил убиен во центарот на Софија . На последниот процес на 11 јули се донесени 4 смртни казни. Како потикнувач е осуден Петко Каравелов, кој е затворен во *Црната џамија*. Друг осуден на процесот е Трајко Китанчев . Вистинските извршители на нападот се Наум Туфекчиев, Димитар Ризов, Крсто Ножаров, Михаил Ставрев (Хаљо) и Никола и Димитар (Денчо) Туфекчиеви .

Во 1905 Пенчо Славејков објавува дел од творештвото на Христо Белчев во "Избрани дела" со опширен предговор (препечатено и во "Мисла").

## Извори


Категорија:Бугарски политичари
Категорија:Апсолвенти на Загрепскиот универзитет
Dangerously in Love

***Dangerously in Love*** е првиот соло студиски албум на американската Р&Б пејачка, Бијонсе Ноулс, издаден на 22 јуни 2003 преку издавачката куќа, Columbia Records. Снимачките сесии за албумот траеле од 2002 со март 2003 во неколку снимачки студија, за време на паузата на нејзината поранешна група Destiny's Child. Албумот е Р&Б и соул-ориентиран, со повеќе брзи песни и балади, а содржи и елементи од хип-хопот и арабиската музика. Иако Ноулс остана дискретна околу прашањето за нејзината интерпретација на песните, музичките автори ги сметале текстовите за нејзините блиски односи со раперот Џеј-Зи во тоа време.

*Dangerously in Love* ја постигнал целта на Ноулс да стане забележлива соло ѕвезда, како и една од најпознатите дела во снимачката индустрија. Се исчаил на првото место на табелата во САД, ''Билборд'' 200, продавајќи 317,000 копии во првата недела. Албумот станал светски комерцијален успех, носејќи ѝ мулти-платинска сертификација во Австралија, Обединетото Кралство и САД. *Dangerously in Love* добил различни и позитивни критики од музичките критичари по неговото издавње и ѝ донел на Ноулс пет Греми Награди.

## Надворешни врски
* *[http://www.discogs.com/Beyonc%C3%A9-Dangerously-In-Love/master/41127 Dangerously in Love]* на Discogs
* *[http://www.metacritic.com/music/dangerously-in-love Dangerously in Love]* на Metacritic

Категорија:Албуми од 2003
Категорија:Албуми од Бијонсе Ноулс
Слогница речовска

**Слогница речовска** или позната под целосното име **„Словенско-населенска македонска слогница речовска“** — книга издадена во 1880 година во Софија од страна на Ѓорѓија Пулевски. Важи за прва печатена македонска граматика, но и правопис, бидејќи истата обработува правила за правилно пишување на македонскиот јазик во поглед на правопис и граматика. Првичната замисла на Пулевски била да издаде серија книги за граматиката и правописот на македонскиот јазик кои би се користеле во образованието во Македонија, но таа идеја не се остварила и се напечатила само денешната *Слогница речовска* која била наменета за шесто одделение основно образование. Покрај тоа, Пулевски планирал да издаде и втор дел од книгата, но и тоа не се остварило па така денес е познат само првиот и единствен дел. 

## Писмо

При пишување на Слогница речовска, Пулевски користел писмо кое, според него, би било разбрано од сите Словени. Така, писмото е составено од македонски и старословенски букви.





## Наводи

## Поврзано
* Ѓорѓија Пулевски
* Македонски јазик
* Македонска граматика

## Надворешни врски
*Слогница речовска на Викиизвор.
* Слогница речовска  на страната на НУБСКО.

Категорија:Македонска граматика
Категорија:Ѓорѓија Пулевски
Категорија:Македонски книги
Категорија:Појавено во 1880 година
Ultratop 50 Singles

**Ultratop 50 Singles**, често позната и како **Ultratop 50**, е неделната табела на педесет најдобро продавани синглови во Фландрија, Белгија. Продуцирана и издавана е од организацијата Ultratop. Табелата постои од 31 март 1995. Ultratop 50 табелата постои на холандски, француски и англиски и презентирата е во неколку белгиски радио-станици како и на телевизијата TMF Flanders.

Неделната табела издавана од Ultratop за успех на сингловите во Валонија е позната како Ultratop 40 Singles.

## Надворешни врски
* Ultratop 50 - страница

Категорија:Белгиски табели
Ultratop 40 Singles

**Ultratop 40 Singles**, често позната и како **Ultratop 40**, е неделната табела на најдобро продаваните синглови во Валонија, Белгија. Слична на неа е табелата во Фландрија, Ultratop 50. Двете табели се продуцирани и издавани од организацијата Ultratop. Како и UK Singles Chart, Ultratop создава листи врз основа на мала евиденција на продажбата на околу 500 малопродажни места и правни дигитални преземања.

## Поврзано
*Ultratop 50
*Ultratop

## Наводи

## Надворешни врски
* Ultratop 40 официјално мрежно место

Категорија:Белгиски табели
VG-lista

**VG-lista** е норвешка табела. Неделно е презентирана од весникот *[[Verdens Gang|VG]]* и NRK програма, *[[Topp 20]]*. Сметана е за прва норвешка табела на која се искачуваат албуми и синглови од држави и континенти ширум светот. Податоците се собираат од страна на Nielsen Soundscan International и е заснована на продажбата во околу 100 продавници во Норвешка. Табелата за синглови започна како топ 10 листата во 42 недела, 1958 година и беше проширената на топ 20 табелата во 5 недела, 1995 година. Во исто време, белата за албуми, започна како топ 20 во 1 недела, 1967 година и беше проширена на топ 40 табела.

## Надворешни врски
* VG Lista официјална страница
* VG-Lista - #1 синглови
* Норвешки табели со срхива и пребарување

Категорија:Норвешка музика
Категорија:Норвешки табели
ARIA Charts

**ARIA топ листи** се главните австралиски музички табели и ги издава неделникот од страна на Австралиска музичка индустрска асоцијација‎. На топ листите се највисоко продаваните синглови и албуми во различни жанрови во Австралија. ARIA започна да компилира сопствена топ листа во неделата кон крајот на 26 јуни 1988 година. Пред тоа, од средината на 1983 година, ARIA имаше лиценцирано 'Кент Музика извештај' (која подоцна била преименувана како „Австралискиот Музика извештај“, сè додека не престана да се појавува во 1999).

Арија листите вклучуваат:
* Неделен Топ 100 највисока продажба на синглови
* Неделен Топ 100 највисока продажба на албуми
* Неделен Топ 100 највисока продажба на дигитални песни
* Неделен Топ 100 највисока продажба на дигитални албуми
* Неделен Топ 50 највисока продажба на физички синглови
* Неделен Топ 50 највисока продажба на физички албуми
* Неделен Топ 20 највисока продажба на австралиски синглови
* Неделен Топ 20 највисока продажба на австралиски албуми
* Неделен Топ 20 највисока на продажба танц изданија
* Неделен Топ 20 највисока продажба на земја за медиумите
* Неделен Топ 20 највисока продажба на компилациски изданија
* Неделен Топ 50 највисока продажба на каталог албуми
* Неделен Топ 50 највисока продажба на клубот за јавноста
* Неделен Топ 40 највисока продажба на урбани синглови
* Неделен Топ 40 највисока продажба на урбани албуми
* Неделен Топ 40 највисока продажба на музички ДВД
* Топ 100 Годишни листи на профилирање на годината во музиката
* Топ 100 декадни листи на профилирање на деценијата во музиката 

## ARIA сертификации

## Поврзано
* Музика на Австралија

## Наводи

## Надворешни врски
* ARIA Charts домашна страница 
* ARIA Charts со архиви од 1989

Категорија:Австралиски табели
Канадски Хот 100

**Канадски Хот 100** е табела за музички синглови, неделно издавана од магазинот ''Билборд'' во Канада. Tабелата дебитираше во *Билборд* na 16 јуни 2007 и беше достапна за првпат преку нивните интернет услуги на 7 јуни 2007 година. Со ова лансирање, го одбележа првиот пат кога *Билборд* создаде Хот 100 табела во една земја надвор од САД. Првата број-еден песна на табелата беше „Umbrella“ од Ријана и Џеј-Зи.

## Поврзано
* Canadian Singles Chart
* Canadian Albums Chart

## Надворешни врски
* Моментална Canadian Hot 100

## Наводи

Категорија:Билборд табели
Категорија:Канадски табели
Track Top-40

**Track Top-40** е данска топ 40 табела која е презентирана секој вторник на hitlisten.nu. Табелата комбинита 40 најдибри продавани песни преку легално музичко спуштање и продажбите на музички синглови без разлика дали се на ЦД или Грамофонска плоча.

## Наводи

## Надворешни врски
* Официјална данска музичка табела - архива од Tracklisten која оди до првата недела во  2007
* Официјална данска музичка табела - архива која оди до петтата недела, 2001 

Категорија:Музички табели
Приказен уред

[мини|240п|[Цифрарна лампа (никси), вакуумско-флуоресцентен цифрарник и цифраник со светлечки диоди]]

**Приказен уред** (или **приказник**) — излезен уред за претставување на информации во визуелен или допирен облик (како на пр. допирни електронски приказници за слепи). Кај електронските приказни уреди, влезните информации доаѓаат од електросигнали. Најчести примери за вакви уреди се телевизорите, мониторите и информативните табли.

## Цифрарници
[мини|десно|250п|Азбучнобројчен цифрарник со [LCD|течни кристали (HD44780)]]
Некои прикажуваат само цифри или азбучнобројчени знаци. Ваквите цифрарници се нарекуваат **повеќеделни** (сегментни) бидејќи се составени од неколку делчиња што се вклучуваат и исклучуваат и така обликуваат даден глиф. Делчињата обично се поединечни светлечки диоди или течни кристали. Ноѓаат примена претежно кај дигиталните часовници и дигитроните. Постојат неколку видови:
* седумделен цифрарник (најзастапен, само цифри)
* четиринаесетделен цифрарник
* шеснаесетделен цифрарник
* HD44780 - општоприфатен протокол за течни кристали.

## Екрани
Екраните наоѓаат широка примена онаму кајшто треба да се прикажат посложени информации или некое дејство. Тука спаѓаат:

* телевизори 
* сметачки монитори
* екрански шлемови

### Дводимензионални подлоги

Технологии за дводимензионален приказ со помош на подлога:
* екран со светлечки диоди (LED)
* електролуминисцентен екран (ELD)
* плазмени плочи (PDP)
* екран со течни кристали (LCD) 

** екран со високоделотворно упатување (HPA)
** екран со тенкоопнени транзистори (TFT)
* екран со органски светлечки диоди (OLED)
* електронозрачен екран со површинска проводливост (SED) (експериментален)
* ласерски телевизор
* екран со јаглеродни наноцевки (експериментален)
* нанокристален екран (експериментален), со квантни точки - свитливи екрани со живи бои.
* видеомонитор

## Тридимензионални
* екран со варифокално огледало
* екран со просторно зрачење
* ласерска проекција
* холографски приказ

## Механички
* телеграфска лента (историски)
* табла со дволиснат приказ 
* табла со вртливи дискови
* натпис на ролна
* допирни електронски приказници (Брајови приказници) наменети за слепи лица. Текстот (или сликата) се обликува со електромеханички делови кои потоа слепото лице ги допира
** Оптакон - со мали метални матрични прачки наместо светлина за допирно информирање на слепите лица

## Поврзано
* Зафатнински приказник
* Посредник човек-сметач
* Споредба на приказни технологии
* Доприна технологија (хаптика)
* Графички кориснички посредник
* Сметачки потпомогнато проектирање (CAD)
* Дигитална обработка на слики
* Видеокартичка
* Графичка картичка
* Сметачка графика

## Надворешни врски
* Друштво за приказ на информации - стручна меѓународна организација посветена на изучувањето на приказната технологија 
* display-Magazin  - списание за приказни уреди 


Категорија:Кориснички посредник
Категорија:Излезни уреди
Sverigetopplistan

**Sverigetopplistan**, порано познат и како **Topplistan** и **Hitlistan** како и други имиња, од октомври 2007 претставува шведска национална музичка табела, заснована на продажбите од Шведската Снимачка Индустриска Асоцијација (на шведски *Grammofonleverantörernas förening*).

## Историја
Во периодот од 1976 година до 2006 година, официјалното шведско музичко рангирање беше објавено од страна на Sveriges Radio P3, станица во сопственост на Sveriges Radio. Кон крајот на 2006 година, таа престана да објавување на општите табели доверени во почетокот на 2007 година до Шведски Музичката Индустриска Асоцијација. Сепак Sveriges Радио П3 продолжи да ги објават повеќето преземени музички листи, според статистичките податоци собрани од страна на Nielsen SoundScan. Новата табела била наречена DigiListan.

## Поврзано
*DigiListan — Топ шведски спуштања

## Наводи

## Надворешни врски
*Sverigetopplistan 
*Архивата

Категорија:Шведска музика
Категорија:Музички табели
Марко Јариќ

**Марко Јариќ** (роден  година во Белград, СР Србија, СФР Југославија) е српски пензиониран професионален кошаркар. Марко бил оженет со бразилскиот модел Адријана Лима.

## Професионална кариера

Јариќ е единствениот играч кој го освоил италијанското првенство две години по ред со два различни тима. Тој го освои во 2000 година со Фортитудо Болоња и во 2001 година со Виртус Болоња.

Јариќ беше избран вкупно како 30-ти пик на НБА-драфтот во 2000 година од страна на Лос Анџелес Клиперс. Марко беше разменет на Минесота Тимбервулфс заедно со Лајонел Чалмерс од страна на Клиперс-и на 12 август 2005 година, во замена за Сем Касел и иден пик на драфтот во првата рунда. Марко беше разменет на Гризлис на 26 јуни 2008 година во зделка од осум играчи меѓу кои беа вклучени и дебитантот, плејмејкерот О. Џ. Мејо и дебитантот, центарот Кевин Лав.

За НБА сезоната 2009-10, Марко Јариќ и Мемфис Гризлис заеднички се договорија, Јариќ да не присуствува(учествува) во камп за обука или кој било во подготвителниот дел од сезоната. Јариќ доби дозвола да побара нов тим и можен договор за откуп на преостанатите 2 години и 15 милиони долари од неговиот договор. Марко тогаш потпиша со Реал Мдрид на 22 декември 2009 година. На 14 јануари 20011 година, Марко потпиша со Монтепаски Сиена до крајот на сезоната 2010-11.

## Репрезентација

Како играч за јуниорската репрезентација, Јариќ го освои златниот медал на ФИБА Европското првенство до 20 години во 1998 година. Како член на сениорската кошаркарска репрезентација на ФР Југославија, Јариќ освои златни медали и на Европското првенство во 2001 година и на ФИБА Светското првенство во 2002 година.

## Лични информации

Марко Јариќ е син на Среќко Јариќ, пензиониран српски професионален кошаркар. Марко, исто така, има грчко државјанство, под презимето “Latsis”.

На 12 јуни 2008 година, Јариќ се сврши со бразилскиот супермодел Адријана Лима, откако ја запроси на нејзиниот 27 роденден. Двојката се венча во долината Џексон, во Вајоминг, САД, за Денот на вљубените, во 2009 година. Во недела, на 15 ноември 2009 година, во градот Њујорк, Јариќ и Лима му посакаа добродојде на нивното прво дете, ќерка по име Валентина Лима Јариќ. Се разведе со Адријана Лима на 14 март 2016 година во Њујорк.

## Статистика во НБА-кариерата

### Регуларен дел од сезоната

## Надворешни врски
*NBA.com Profile
*nba.com/historical/playerfile
*Euroleague.net Profile
*Basketpedya.com Profile

## Наводи

Категорија:Живи луѓе
Категорија:Српски кошаркари
Категорија:Играчи на Лос Анџелес Клиперс
Категорија:Играчи на Минесота Тимбервулфс
Категорија:Играчи на Мемфис Гризлис
Жарко Чабаркапа

**Жарко Чабаркапа** (роден на  година, во Зрењанин, СР Србија, СФР Југославија) е црногорски кошаркар на позиција крилен центар.

## Кариера
Пред да замина за САД, Чабаркапа играше за КК Беопетрол и КК Будуќност Подгорица(во тим со неговиот сонародник во НБА, Александар Павловиќ) во Југославија. Играјќи таму, Жарко во просек постигнуваше 8.6 бода, 3.8 скока и 1.5 асистенции по натпревар.

Чабаркапа беше избран од страна на Феникс Санс во првиот круг(вкупно 17-ти) на НБА-драфтот во 2003 година. Во неговата дебитантска сезона, тој беше повреден, ограничувајќи го на само 49 натпревари таа сезона. Во 2005 година, “Сонцата” го разменија во Голден Стејт Вориорс во замена за два пика во вториот круг на драфтот. Со Вориорс-и, Жарко играше на 37 натпревари во сезоната 2004-05 и 61 натпревар во сезоната 2005-06. Жарко имаше проблеми со повреда на грбот, и неговиот договор со Вориорс-и заврши во 2006 година.

По заминувањето од НБА во 2006 година, Чабаркапа престана да игра активно кошарка на возраст од 25 години, заради заздравување од повредите. При крајот на ноември во 2008 година, беше изјавено дека Жарко се приклучува на својот поранешен клуб КК Будуќност Подгорица, но само на тренинзите, гледајќи да се врати себеси во натпреварувачка форма. На 16 јануари 2009 година, Чабаркапа потпиша со КК Будуќност подгорица. Два дена подоцна, на 18 јануари, Жарко го одигра својот прв професионален натпревар по повеќе од две години, настапувајќи 4 минути на дерби-двобојот во Јадранската лига, дома против КК Цибона. Жарко постигна 2 бода, без скокови и без асистенции.

## Надворешни врски
*NBA.com Profile
*Basketpedya.com Player Profile
*Draft Profile

Категорија:Родени во 1981 година
Категорија:Луѓе од Зрењанин
Категорија:Живи луѓе
Категорија:Југословенски кошаркари
Категорија:Црногорски кошаркари
Категорија:Српски кошаркари
Media Control Charts

[thumb|right|Канцеларијата на Media Control сместена во [Баден-Баден]]
Официјалните музички листи во Германија се собрани и објавени од страна на компанијата **Media Control GfK International** во името на Bundesverband Musikindustrie (Федерална Асоцијација за Фонографска Индустрија). Media Control GfK International е доделувач на неделникот на Топ-100 сингл/албум, Компилација, Џез Топ-30, Класични Топ-20, Schlager Лонплеј Топ-20, Музика-ДВД Топ-20 и официјалната-Денс (ODC) Топ-50 табела.

Службените топ листи во Германија се презентирани од страна на разни компании, кои ги објавуваат листите на неделната база, онлајн или на телевизија. Еден пример е музичкиот канал VIVAкој бил пронајден во 1993. Други два примери се MusicLoad и MIX 1 од кои двете се онлајн здруженија кои ги објавуваат сите табели неделно издадени од Media Control GfK International. Целата серија на официјалните топ листи; сепак, е претставен од страна на онлајн претпријатие наречен Charts.de која е подружница на Media Control GfK International.

## Историја
Табелите се достапни во Германија од крајот на 1953 и оттогаш „Џубокс“ бил однесен во Германија од САД. Во ова време магазин наречен *Der Automatenmarkt* (The Vending Machine Market) еднаш во месецот објавувал список на најпопуларни песни во Германија и претежно имало 30 позиции. Списанието останала да постои и било единствено од обезбедување на комплетна список на успешни песни во Германија до 1959 година.

Во јуни 1959 година, втората институција ја започна своето месечно определување на табелите, *Der Musikmarkt* (The Music Market).

## Категории
* Топ 100 Синглови
* Топ 100 Албуми
* Top-50 ODC (Официјална денс табела)
* Табели за новодојденци
* Класични Топ-20 Табели
* Џез Топ-30 Табели
* Компилациони табели
* Schlager ТОП-20 Лонгплеј-Табели
* Музичко ДВД Топ-20 Табели
* ТОП-5 Нови Влезови преку СМС

## Поврзано
*Bundesverband Musikindustrie

## Наводи

## Надворешни врски
*Musik-Charts – Media Control 
*Media Control GfK International 

Категорија:Германски табели
Syndicat National de l'Édition Phonographique

**Syndicat national de l'édition phonographique** (**SNEP**) е интер-професионална организација која ги штити интересите на француската музичката индустрија. SNEP е основана во 1922 година, и има 48 член компании.

Одговорностите на SNEP вклучуваат собирање и дистрибуирање на надомест за авторски права за емитување и перформанси, спречување на кршење на авторските права на делата на своите членови (вклучувајќи и музичка пиратерија), и продажбена сертификација на сребро, злато, платина и дијамантски плочи и видеа.

SNEP, исто така, подготвува листи на топ-продажба на музика во Франција.

## Наводи

*Архива на Lescharts.com
*Траекторија на табелата за синглови, на Lescharts.com

## Надворешни врски
*Disque en France, официјална венстрана на SNEP 

Категорија:Музички индустриски асоцијации